ბუკინგემის სასახლე - ვიკიპედია

# ბუკინგემის სასახლე

### ვიკიპედიიდან

ბუკინგემის სასახლე და ვიქტორიის მემორიალი.

ბუკინგემის სასახლე (Buckingham Palace) ბრიტანეთის მონარქის ოფიციალური რეზიდენციაა ლონდონში. ”ბუკინგემის სასახლე”, ან შემოკლებით ”სასახლე” გახდა ბრიტანეთის სამეფო ოჯახის მიერ პრესისთვის გაკეთებული განცხადებების წყაროს სინონიმი. სასახლე სახელმწიფო ღონისძიებათა და სამეფო დღესასწაულების გამართვის ადგილია. სასახლეში ასევე ჩერდებიან ოფიციალური ვიზიტით მყოფი სხვა სახელმწიფოების მეთაურები. სასახლის წინა მოედანი ხშირად ბრიტანელთა აზრის მასობრივი გამოხატვის მთავარი სცენაა სხვადასხვა ვითარებაში.

სასახლეს თავდაპირველად ბუკინგემის სახლი ერქვა და ის ბუკინგემის ჰერცოგისთვის აშენდა 1703 წელს. 1762 წელს მეფე ჯორჯ III-მ იგი საკუთარი კერძო რეზიდენციისთვის შეისყიდა. მომდევნო 75 წელიწადში სახლი მნიშვნელოვნად გაფართოვდა არქიტექტორების ჯონ ნეშის და ედვარდ ბლორის მიერ - ცენტრალურ ეზოს ირგვლივ სამი ფრთა შემოემატა. ბუკინგემის სასახლე მონარქის ოფიციალური სამეფო რეზიდენცია გახდა დედოფალი ვიქტორიის კორონაციის დროს 1837 წელს. ბოლო მნიშვნელოვანი არქიტექტურული დამატებები მე-19 საუკუნის ბოლოსა და მე-20 საუკუნის დასაწყისში გაკეთდა - დამატებულ იქნა ვრცელი ფრთა ფასადით აღმოსავლეთის მდელოსკენ, მარმარილოს არკამ კი სპიკერს კორნერთან გადმოინაცვლა ჰაიდ-პარკში. აღმოსავლეთის მთავარი ფასადი შეიმოსა პორტლანდის ქვით 1913 წელს, რამაც ბუკინგემის დღევანდელი ”საზოგადოებრივი სახე” შექმნა, ცნობილი აივნის ჩათვლით.

ბუკინგემის სასახლის ბაღები ლონდონში უდიდესია კერძო ბაღთაგან; მისი თავდაპირველი დიზაინი ეკუთვნის კეპებილიტი ბრაუნს (ლანსელოტ ბრაუნი), მოგვიანებით იგი უილიამ ტაუნსენდ ვილტონმა და ჯონ ნეშმა გადააკეთეს. ხელოვნური ტბა 1828 წელს დასრულდა, მას წყალი ჰაიდ-პარკის სერპენტინის ტბიდან მოეწოდება.

| ეს დაუსრულებელი სტატიაა არქიტექტურის შესახებ. თქვენ შეგიძლიათ დაეხმაროთ ვიკიპედიას და შეავსოთ იგი.

Retrieved from "http://ka.wikipedia.org../../../%E1%83%91/%E1%83%A3/%E1%83%99/%E1%83%91%E1%83%A3%E1%83%99%E1%83%98%E1%83%9C%E1%83%92%E1%83%94%E1%83%9B%E1%83%98%E1%83%A1_%E1%83%A1%E1%83%90%E1%83%A1%E1%83%90%E1%83%AE%E1%83%9A%E1%83%94.html"

კატეგორიები: დაუსრულებელი სტატიები არქიტექტურის შესახებ | ლონდონი | ბრიტანეთის სასახლეები

##### Views

- სტატია
- განხილვა
- მიმდინარე შესწორება

##### ძიება

##### სხვა ენებზე

- Беларуская
- Български
- Česky
- Cymraeg
- Dansk
- Deutsch
- English
- Esperanto
- Español
- Suomi
- Français
- עברית
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Piemontèis
- Português
- Română
- Русский
- Simple English
- Slovenčina
- Slovenščina
- Svenska
- தமிழ்
- 中文